b'\n_START_ARTICLE_\nQuercus ellipsoidalis\n_START_SECTION_\nDescripci\xc3\xb3\n_START_PARAGRAPH_\n\xc3\x89s un arbre caducifoli de grand\xc3\xa0ria mitjana que pot arribar a cr\xc3\xa9ixer fins als 20 m d\'al\xc3\xa7ada i forma una cap\xc3\xa7ada rodona i oberta. _NEWLINE_Les seves fulles s\xc3\xb3n lluents, de color verd i fan entre 7 i 13 cm de llarg per 5 a 10 cm d\'ample, lobades, amb cinc o set l\xc3\xb2buls separats per profunds buits entre ells i que al seu torn cada un d\'aquests l\xc3\xb2buls t\xc3\xa9 entre 3 i 7 dents punxegudes. Les fulles gaireb\xc3\xa9 no tenen vellositats, llevat de petits flocs de color taronja p\xc3\xa0l\xc2\xb7lid o caf\xc3\xa8 on s\'uneixen les venes dels l\xc3\xb2buls amb la vena central. Les glans tendeixen a ser de forma el\xc2\xb7l\xc3\xadptica, i d\'all\xc3\xad prov\xc3\xa9 el nom cient\xc3\xadfic d\'aquesta esp\xc3\xa8cie, encara que tendeixen a ser de formes molt variables i tendeixen a ser globoses, de 6 a 11\xc2\xa0mm de llarg i 10 a 19\xc2\xa0mm d\'ample, amb la seva c\xc3\xbapula que recobreix a la gla entre la tercera part o fins i tot fins a la meitat. Aquestes glans quan maduren, aproximadament despr\xc3\xa9s de 18 mesos despr\xc3\xa9s de la pol\xc2\xb7linitzaci\xc3\xb3, s\xc3\xb3n d\'un color verd marr\xc3\xb3 p\xc3\xa0l\xc2\xb7lid i de sabor molt amarg. La superf\xc3\xadcie interna de la tapa de les glans \xc3\xa9s glabra (sense p\xc3\xa8ls) o moderadament pubescents, i els p\xc3\xa8ls, si \xc3\xa9s que estan presents, tendeixen a ser arrissats en lloc de rectes.\n_START_SECTION_\nDistribuci\xc3\xb3 i h\xc3\xa0bitat\n_START_PARAGRAPH_\nPrincipalment es desenvolupa a la zona nord del Mig Oest dels Estats Units, i tamb\xc3\xa9 al sud-est i sud-oest d\'Ont\xc3\xa0rio a Canad\xc3\xa0. Preferentment es desenvolupa en s\xc3\xb2ls secs, arenosos i en general en s\xc3\xb2ls \xc3\xa0cids. Encara que el seu nom en angl\xc3\xa8s "Northern Pin Oak" suggereix algun tipus de semblan\xc3\xa7a amb el "Pin Oak" (Quercus palustris), aquest en realitat tradicionalment ha estat relacionat estretament amb Quercus coccinea i de fet va ser incl\xc3\xb2s dins d\'aquesta esp\xc3\xa8cie per diversos bot\xc3\xa0nics. Per\xc3\xb2 treballs recents suggereixen que Quercus ellipsoidalis est\xc3\xa0 m\xc3\xa9s relacionat amb Quercus velutina conegut com a roure negre i que pot existir alguna correlaci\xc3\xb3 entre els gens d\'aquestes dues esp\xc3\xa8cies. La similitud morfol\xc3\xb2gica entre Q. ellipsoidalis i Q. coccinea segueix sent una font de confusi\xc3\xb3, sobretot al nord-est d\'Indiana i el sud del Comtat de Cook a Illinois.\n_START_SECTION_\nUsos\n_START_PARAGRAPH_\nOcasionalment Quercus ellipsoidalis \xc3\xa9s plantat com un arbre ornamental, molt popular pel color vermell brillant de les seves fulles a la tardor, i per la seva toler\xc3\xa0ncia als s\xc3\xb2ls sorrencs i inf\xc3\xa8rtils. El seu tronc \xc3\xa9s massa petit per ser aprofitat com a fusta, per\xc3\xb2 \xc3\xa9s similar a la d\'altres "roures vermells".'